**ΟΔΗΓΙΑ**

**ΓΙΑ THN ΔΙΑΠΙΣΤΕΥΣΗ**

**ΦΟΡΕΩΝ ΠΙΣΤΟΠΟΙΗΣΗΣ /ΟΡΓΑΝΙΣΜΩΝ ΕΛΕΓΧΟΥ**

**ΓΙΑ ΒΙΟΛΟΓΙΚΑ ΠΡΟΙΟΝΤΑ**

**[](http://ec.europa.eu/agriculture/organic/home_el)**

\*Η οδηγία τίθεται σε άμεση ισχύ από την ημερομηνία έκδοσής της και της δημοσίευσής της στην ιστοσελίδα του ΚΟΠΠ. Η ημερομηνία πλήρους εφαρμογής της οδηγίας τίθεται η 01/01/2022.

**ΠΕΡΙΕΧΟΜΕΝΑ**

1. **ΕΙΣΑΓΩΓΗ**

1.1 Σκοπός της παρούσας οδηγίας

1.2 Δημοσίευση στην ιστοσελίδα CYS-CYSAB

1.3 Οδηγία για οργανισμούς και αξιολογητές

1. **ΟΡΙΣΜΟΙ**
2. **ΑΝΑΦΟΡΕΣ**
3. **ΤΥΠΙΚΑ ΚΑΙ ΟΥΣΙΑΣΤΙΚΑ ΠΡΟΣΟΝΤΑ ΕΠΙΘΕΩΡΗΤΩΝ ΤΩΝ ΦΟΡΕΩΝ ΠΙΣΤΟΠΟΙΗΣΗΣ**

4.1 Επιθεωρητές για βιολογικά προϊόντα

4.2 Επιθεωρητές για βιολογικούς οίνους

1. **ΕΓΓΡΑΦΑ ΤΑ ΟΠΟΙΑ ΑΠΑΙΤΕΙΤΑΙ ΝΑ ΥΠΟΒΑΛΕΙ Ο ΦΟΡΕΑΣ ΠΙΣΤΟΠΟΙΗΣΗΣ ΠΟΥ ΑΙΤΕΙΤΑΙ ΔΙΑΠΙΣΤΕΥΣΗ**
2. **ΠΕΡΙΓΡΑΦΗ ΤΟΥ ΠΕΔΙΟΥ ΔΙΑΠΙΣΤΕΥΣΗΣ**
3. **ΧΟΡΗΓΗΣΗ ΑΡΧΙΚΗΣ ΔΙΑΠΙΣΤΕΥΣΗΣ / ΕΠΑΝΑΞΙΟΛΟΓΗΣΗ**

7.1 Αναλυτικά οι κατηγορίες της πιστοποίησης βιολογικών προϊόντων

1. **ΥΠΟΛΟΓΙΣΜΟΣ ΑΝΘΡΩΠΟΗΜΕΡΩΝ ΤΗΣ ΑΞΙΟΛΟΓΗΣΗΣ ΣΤΑ ΚΕΝΤΡΙΚΑ ΓΡΑΦΕΙΑ ΚΑΙ ΤΟΥ ΑΡΙΘΜΟΥ ΕΠΙΤΟΠΟΥ ΑΞΙΟΛΟΓΗΣΕΩΝ ΤΗΣ ΑΡΧΙΚΗΣ ΔΙΑΠΙΣΤΕΥΣΗΣ / ΕΠΑΝΑΞΙΟΛΟΓΗΣΗΣ**
2. **ΕΠΕΚΤΑΣΗ ΤΟΥ ΠΕΔΙΟΥ ΔΙΑΠΙΣΤΕΥΣΗΣ ΣΕ ΕΠΙΠΡΟΣΘΕΤΕΣ ΚΑΤΗΓΟΡΙΕΣ ΠΡΟΙΟΝΤΩΝ**
3. **ΑΞΙΟΛΟΓΗΣΕΙΣ ΕΠΙΤΗΡΗΣΗΣ**
4. **ΑΡΙΘΜΟΣ ΕΠΙΤΟΠΟΥ ΑΞΙΟΛΟΓΗΣΕΩΝ**
5. **ΕΠΙΤΟΠΟΥ ΑΞΙΟΛΟΓΗΣΕΙΣ: ΚΡΙΤΗΡΙΑ ΓΙΑ ΤΗΝ ΕΠΙΛΟΓΗ ΤΩΝ ΠΕΛΑΤΩΝ ΠΡΟΣ ΕΠΙΤΟΠΟΥ ΕΠΙΘΕΩΡΗΣΗ**
6. **ΑΣΦΑΛΙΣΤΙΚΗ ΚΑΛΥΨΗ (LIABILITY INSURANCE) ΦΟΡΕΩΝ ΠΙΣΤΟΠΟΙΗΣΗΣ / ΟΡΓΑΝΙΣΜΩΝ ΕΛΕΓΧΟΥ**
7. **ΑΠΑΙΤΗΣΕΙΣ ΓΙΑ ΤΗΝ ΑΞΙΟΛΟΓΗΣΗ/ΧΟΡΗΓΗΣΗ ΔΙΑΠΙΣΤΕΥΣΗΣ ΣΕ ΦΟΡΕΙΣ ΠΙΣΤΟΠΟΙΗΣΗΣ ΓΙΑ ΤΗΝ ΔΡΑΣΤΗΡΙΟΤΗΤΑ ΤΟΥΣ ΣΕ ΤΡΙΤΕΣ ΧΩΡΕΣ.**
8. **ΕΙΣΑΓΩΓΗ**

**1.1 Σκοπός της παρούσας οδηγίας**

Το κείμενο αυτό υιοθετήθηκε από τον ΚΟΠΠ, ως Οδηγία για την Αξιολόγηση Φορέων Πιστοποίησης/ Οργανισμών Ελέγχου Βιολογικών Προϊόντων σύμφωνα με την ισχύουσα ευρωπαϊκή και εθνική νομοθεσία.

Η παρούσα υποχρεωτική οδηγία θα αναθεωρείται σε τακτά χρονικά διαστήματα και είναι ευθύνη των Φορέων Πιστοποίησης να εφαρμόζουν τις πρόνοιες της ισχύουσας έκδοσης. Σημειώνεται ότι η ισχύουσα έκδοση δημοσιεύεται στην ιστοσελίδα του ΚΟΠΠ.

Το κείμενο περιέχει οδηγίες εφαρμογής τόσο για τους Φορείς Πιστοποίησης τελούν υπό διαπίστευση ή έχουν διαπιστευτεί από τον ΚΟΠΠ αλλά και για τους αξιολογητές του ΚΟΠΠ.

**1.2 Δημοσίευση στην ιστοσελίδα CYS-CYSAB**

Η παρούσα υποχρεωτική οδηγία θα αναθεωρείται σε τακτά χρονικά διαστήματα. Αποτελεί ευθύνη των οργανισμών να εφαρμόζουν τις πρόνοιες της ισχύουσας έκδοσης που δημοσιεύεται στην ιστοσελίδα του CYS-CYSAB.

**1.3 Οδηγία για οργανισμούς και αξιολογητές**

Το κείμενο περιέχει οδηγίες εφαρμογής τόσο για τους οργανισμούς που έχουν διαπιστευτεί από τον CYS-CYSAB ή τελούν υπό διαπίστευση αλλά και για τους αξιολογητές/τεχνικούς αξιολογητές/εμπειρογνώμονες του CYS-CYSAB.

1. **Ορισμοι**

Φορέας Πιστοποίησης (ΦΠ) /Οργανισμός Ελέγχου (Control Βody-CB): Στην παρούσα οδηγία ο όρος Οργανισμός ελέγχου καλύπτει κάθε ανεξάρτητο φορέα που πιστοποιεί βιολογικά προϊόντα, στην Ευρωπαϊκή Ένωση και του οποίου έχουν κατανεμηθεί τα καθήκοντα ελέγχου από το Κράτος μέλος σύμφωνα με το Άρθρο 34 του Κανονισμού (ΕΚ) Nº 2018/848 και κάθε ανεξάρτητος φορέας που πιστοποιεί την βιολογική παραγωγή για σκοπούς ισοδυναμίας σε τρίτες χώρες σύμφωνα με το άρθρο 48 του Κανονισμού. Ο Οργανισμός Ελέγχου (CB) είναι συνώνυμη έννοια με τον Φορέα Αξιολόγησης Συμμόρφωσης και χρησιμοποιείται σύμφωνα με τον ευρωπαϊκό Κανονισμό.

Κύκλος Διαπίστευσης: Η διάρκεια του κύκλου διαπίστευσης καθορίζεται στα τέσσερα (4) χρόνια.

Κρίσιμη Τοποθεσία: Η τοποθεσία όπως ορίζεται στο παράρτημα της IAF GD 1:2003.

Ισοδυναμία: Είναι η δυνατότητα διαφορετικών συστημάτων ελέγχου και πιστοποίησης να διατηρούν τους ίδιους στόχους με τα πρότυπα παραγωγής και με τα μέτρα ελέγχου που περιέχονται στους τίτλους III, IV and V του Κανονισμού (ΕΚ) Nº 2018/848.

Επιτόπου Αξιολόγηση: Η δραστηριότητα που διεξάγεται από τον Φορέα Διαπίστευσης κατά την οποία διεξάγεται αξιολόγηση στις εγκαταστάσεις του πελάτη του ΦΠ, και κατά την οποία μπορούν να λαμβάνονται συνεντεύξεις (από την ομάδα αξιολόγησης) προς τους επιθεωρητές ή προς αντιπροσώπους του ΦΠ. Δεν μπορούν να τίθενται ερωτήματα από τους αξιολογητές του Φορέα Διαπίστευσης απευθείας στον πελάτη του ΦΠ, εκτός εάν έχει συμφωνηθεί προηγουμένως. Επιπρόσθετα, μία ξενάγηση εντός των εγκαταστάσεων του πελάτη του ΦΠ, μπορεί να είναι αναγκαία.

Αναστολή: Έκτακτη ακύρωση της δήλωσης συμμόρφωσης (πιστοποιητικού) για όλο ή τμήμα του συγκεκριμένου πεδίου έγκρισης. Κατά την διάρκεια της αναστολής ο ΦΠ δεν μπορεί να εκδίδει νέα πιστοποιητικά.

1. **αναφορέσ**

Για την αξιολόγηση Φορέων Πιστοποίησης Βιολογικών Προϊόντων εφαρμόζονται οι πιο κάτω απαιτήσεις:

* Κανονισμός του Ευρωπαϊκού Κοινοβουλίου και του Συμβουλίου (ΕΕ) αριθμ. 2018/848 της 30ης Μαΐου 2018 για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 [Επίσημη Εφημερίδα L 150/1 της 14.6.2018].
* Νόμος που Προνοεί το Βιολογικό τρόπο Παραγωγής γεωργικών Προϊόντων και Σχετικών Ενδείξεων στα προϊόντα και στα Είδη Διατροφής (Ν227(Ι)/2004)
* Working document of the Commission services on official controls in the organic sector dated 8 July 2011 (control\_guidelines\_version\_08072011\_en.pdf).
* Άλλα σχετικά έγγραφα που εκδίδονται από την Ευρωπαϊκή Επιτροπή σχετικά με τον Κανονισμό του Ευρωπαϊκού Κοινοβουλίου και του Συμβουλίου (ΕΕ) αριθμ. 2018/848
* Ακαδημαϊκά προσόντα οινολόγων (Νόμος 1697/1987, Aρ. Φύλλου 57, Άρθρο 4, Παράγραφος 3).
* Ο Ορισμός Οινολόγου του Διεθνή Οργανισμού Οίνου και Αμπέλου. RESOLUTION OIV-ECO 492-2013 (EVOLUTION OF THE OIV DEFINITION (LJUBLJANA 7/76) OF THE OENOLOGIST AND HIS/HER ROLE).
* EA-3/12 M: 2022 EA Policy for the Accreditation of Organic Production Certification.
* CYS EN ISO/IEC 17065:2012 Αξιολόγηση της συμμόρφωσης - Απαιτήσεις για φορείς πιστοποίησης προϊόντων, διεργασιών και υπηρεσιών.

1. **ΤΥΠΙΚΑ ΚΑΙ ΟΥΣΙΑΣΤΙΚΑ ΠΡΟΣΟΝΤΑ ΕΠΙΘΕΩΡΗΤΩΝ ΤΩΝ ΦΟΡΕΩΝ ΠΙΣΤΟΠΟΙΗΣΗΣ**

**4.1** **Επιθεωρητές για βιολογικά προϊόντα**

Το πρότυπο CYS EN ISO/IEC 17065 απαιτεί από τους Φορείς Πιστοποίησης να καθορίζουν διαδικασίες για την επιλογή, εκπαίδευση και την επίσημη εξουσιοδότηση του προσωπικού που διεξάγει τις επιθεωρήσεις ή/και να λαμβάνει αποφάσεις πιστοποίησης.

Οι Ευρωπαϊκοί κανονισμοί και η εθνική νομοθεσία (που αποτελούν το σχήμα πιστοποίησης βιολογικών προϊόντων) δεν έχουν θεσπίσει ειδικές απαιτήσεις για τα τυπικά και ουσιαστικά προσόντα των επιθεωρητών.

Ως εκ των πιο πάνω παραμένει στην διακριτική ευχέρεια των Φορέων πιστοποίησης να θέτουν τα τυπικά και ουσιαστικά προσόντα των επιθεωρητών (κριτήρια επιλογής). Σημειώνεται ότι τα προσόντα και η τεχνική επάρκεια των επιθεωρητών θα αξιολογείται κατά τις αξιολογήσεις στα κεντρικά γραφεία του ΦΠ με σχετικές συνεντεύξεις σε συνδυασμό με την αξιολόγηση της τεκμηρίωσης στα αρχεία προσωπικού και κατά την διεξαγωγή των επιτόπου επιθεωρήσεων στις εγκαταστάσεις των πελατών.

**4.2** **Επιθεωρητές για βιολογικούς οίνους**

Οι επιθεωρητές για την ειδική κατηγορία των βιολογικών οίνων απαιτείται όπως πληρούν τα ακόλουθα κριτήρια:

1. Πτυχιούχος Οινολόγος πανεπιστημιακού επιπέδου με αναγνωρισμένο τίτλο σπουδών.

ή/και

1. Λόγω απουσίας νομοθεσίας που να θεσπίζει κριτήρια για την εξάσκηση του επαγγέλματος του οινολόγου στην Κυπριακή Δημοκρατία, ο ΚΟΠΠ υιοθετεί την ελληνική νομοθεσία ([Νόμος 1697/1987, Aρ. Φύλλου 57](http://www.minagric.gr/images/stories/docs/agrotis/metapoiisi/fek57a_oinerg.pdf), Άρθρο 4, Παράγραφος 3).

ή/και

1. Ο Ορισμός Οινολόγου του Διεθνή Οργανισμού Οίνου και Αμπέλου. RESOLUTION OIV-ECO 492-2013 (EVOLUTION OF THE OIV DEFINITION (LJUBLJANA 7/76) OF THE OENOLOGIST AND HIS/HER ROLE).

**5. εγγραφα τα οποια απαιτειται να υποβαλει ο φορεασ πιστοποιησησ που αιτειται διαπιστευση**

Οι οργανισμοί ελέγχου (Control bodies) που αιτούνται διαπίστευση για πιστοποίηση βιολογικών προϊόντων απαιτείται όπως υποβάλουν τα ακόλουθα έγγραφα, σύμφωνα και με τα CYS EN ISO/IEC 17065:2012:

* Κατάλογο των γραφείων που διαθέτει ο Φορέας, στον οποίο να υποδεικνύεται ποιες δραστηριότητες πιστοποίησης διενεργούνται και ποιες χώρες καλύπτονται.
* Αντίγραφο του Εγχειριδίου Ποιότητας.
* Κατάλογο προσωπικού όπου να φαίνονται οι αρμοδιότητες του κάθε ατόμου.
* Τις διαδικασίες ελέγχου/επιθεώρησης για κάθε τομέα που αιτείται ο ΦΠ [βλ. άρθρο 40 (1α) του Κανονισμού (ΕΕ) Nº 2018/848].
* Κατάλογο εξουσιοδοτημένων επιθεωρητών για κάθε κατηγορία προϊόντων.
* Κατάλογο του προσωπικού με δικαίωμα απόφασης πιστοποίησης για κάθε κατηγορία προϊόντων.
* Την ισχύουσα έκδοση του καταλόγου πελατών, που να περιλαμβάνει τις χώρες δραστηριότητας, τοποθεσίες και πιστοποιημένα προϊόντα.

Τα πιο κάτω έγγραφα πρέπει να είναι διαθέσιμα κατά την αξιολόγηση και να υποβληθούν όταν ζητηθούν:

* Αντίγραφο της τελευταίας αναφοράς εσωτερικής επιθεώρησης, το πρόγραμμα εσωτερικών επιθεωρήσεων του ΦΠ, και την τελευταία πρακτικά της ανασκόπησης της διοίκησης.
* Τα αρχεία προσωπικού με τα ακαδημαϊκά και άλλα επιπρόσθετα τεκμήρια του Τεχνικού προσωπικού και των επιθεωρητών.
* Δηλώσεις απουσίας σύγκρουσης συμφερόντων του προσωπικού και των επιθεωρητών.
* Κατάλογος καταγραφής της συνεχιζόμενης εκπαίδευσης, στον οποίο να καταγράφεται με ακρίβεια για κάθε μέλος του προσωπικού και των επιθεωρητών, η φύση της εκπαίδευσης, ημερομηνίες, διάρκεια, και δηλώσεις για επιτυχημένη ολοκλήρωση της εκπαίδευσης.
* Οποιαδήποτε άλλη απαίτηση του προτύπου CYS EN ISO/IEC 17065:2012

**6. Περιγραφη του πεδιου διαπιστευσησ**

Το πεδίο διαπίστευσης πρέπει να περιγράφεται σχετικά με τις κατηγορίες προϊόντων που είναι καθορισμένες στο Άρθρο 35 §7 του Κανονισμού (EE) No. 2018/848.

|  |  |
| --- | --- |
| **Προϊόν** | Κανονιστικές διατάξεις / Πρότυπα |
| Πιστοποίηση βιολογικών προϊόντων που υπάγονται στις κάτωθι κατηγορίες:  α) αμεταποίητα φυτά και φυτικά προϊόντα, συμπεριλαμβανομένων των σπόρων και άλλου φυτικού αναπαραγωγικού υλικού·  β) ζώα και αμεταποίητα ζωικά προϊόντα·  γ) φύκη και αμεταποίητα προϊόντα υδατοκαλλιέργειας·  δ) μεταποιημένα γεωργικά προϊόντα, συμπεριλαμβανομένων προϊόντων υδατοκαλλιέργειας, για χρήση ως τρόφιμα·  ε) ζωοτροφές·  στ) οίνος·  ζ) άλλα προϊόντα που απαριθμούνται στο παράρτημα I του παρόντος κανονισμού, ή που δεν καλύπτονται από τις προηγούμενες κατηγορίες. | -Κανονισμός (EΕ) 2018/848 του Ευρωπαϊκού Κοινοβουλίου και του Συμβουλίου, όπως αυτός τροποποιήθηκε, συμπληρώθηκε και ισχύει έως σήμερα.  -Εκτελεστικοί και Κατ’ Εξουσιοδότηση Κανονισμοί της Επιτροπής για τον Κανονισμό (ΕΕ) 2018/848, όπως αυτοί τροποποιήθηκαν, συμπληρώθηκαν και ισχύουν έως σήμερα.  - Νόμος 227(Ι)/2004 |

**7. χορηγηση αρχικησ διαπιστευσησ / επαναξιολογηση**

Για να χορηγηθεί διαπίστευση στο πεδίο που περιγράφεται στην παρ. 6. πρέπει να διεξαχθούν οι πιο κάτω αξιολογήσεις:

* Αξιολόγηση στα κεντρικά γραφεία.
* Αξιολόγηση στο γραφείο σε κάθε κρίσιμη τοποθεσία (critical location).
* Επιτόπου αξιολόγηση (witnessing) σε κάθε κατηγορία προϊόντος την οποία αιτήθηκε ο ΦΠ.

**7.1 Αναλυτικά οι κατηγορίες της πιστοποίησης βιολογικών προϊόντων**

|  |
| --- |
| **Προϊόν** |
| Πιστοποίηση βιολογικών προϊόντων που υπάγονται στις κάτωθι κατηγορίες:  **α) αμεταποίητα φυτά και φυτικά προϊόντα, συμπεριλαμβανομένων των σπόρων και άλλου φυτικού αναπαραγωγικού υλικού**  α1. Φυτική Παραγωγή  **β) ζώα και αμεταποίητα ζωικά προϊόντα**  β1. Ζωική Παραγωγή  **γ) φύκη και αμεταποίητα προϊόντα υδατοκαλλιέργειας**  γ1. Φύκη  γ2. Προϊόντα υδατοκαλλιέργειας  **δ) μεταποιημένα γεωργικά προϊόντα, συμπεριλαμβανομένων προϊόντων υδατοκαλλιέργειας, για χρήση ως τρόφιμα**  δ1. Μεταποίηση ζωικών προϊόντων  δ2. Μεταποίηση φυτικών προϊόντων  δ3. Μεταποίηση προϊόντων υδατοκαλλιέργειας  **ε) ζωοτροφές**  ε1. Ζωοτροφές  ε2. Ζύμες  ε3. Ιχθυοτροφές  **στ) οίνος**  στ1. Οινοποίηση  στ2. Εμπορία (Χονδρικό και λιανικό εμπόριο).  στ3. Εισαγωγές από τρίτες χώρες.  **ζ) άλλα προϊόντα που απαριθμούνται στο παράρτημα I του παρόντος κανονισμού, ή που δεν καλύπτονται από τις προηγούμενες κατηγορίες.** |

**8. υπολογισμοσ ανθρωποημερων τησ αξιολογησησ στα κεντρικα γραφεια και του αριθμου επιτοπου αξιολογησεων τησ αρχικησ διαπιστευσησ / επαναξιολογησησ**

Για την αρχική αξιολόγηση και την επαναξιολόγηση των ΦΠ οι οποίοι δραστηριοποιούνται σε κράτη μέλη της Ευρωπαϊκής Ένωσης, απαιτούνται κατά το ελάχιστο οι ανθρωποημέρες όπως υπολογίζονται στον Πίνακα 1α, και ο αριθμός των επιτόπου αξιολογήσεων όπως υπολογίζονται στον Πίνακα 1β.

**Πίνακας 1α: Υπολογισμός του ελάχιστου αριθμού ανθρωποημερών για τις αξιολογήσεις του γραφείου.**



**Πίνακα 1β.: Υπολογισμός του ελάχιστου αριθμού των επιτόπου αξιολογήσεων.**



Preparation and reporting times shall be added to the total duration calculated above.

In case of combination with another certification scheme, the duration resulting from table B is added to the duration calculated for the other scheme.

The minimum duration of a surveillance assessment and the minimum of files to be checked shall be at least 50% of the minimum calculated using tables 1α. and 1β.

The minimum duration of an on-site assessment of one site shall never be less than half a day, which is to be added to on-site assessment duration, as defined in tables 1α. and 1β.

Κάθε κρίσιμη τοποθεσία πρέπει να αξιολογείται πριν την χορήγηση διαπίστευσης. Οι ανθρωποημέρες που απαιτούνται, το λιγότερο μισή ανθρωποημέρα, θα προστίθενται στις ανθρωποημέρες που καθορίζονται στον πίνακα 1α. Επιπρόσθετα, κατά την αρχική αξιολόγηση, πρέπει να επιβεβαιώνεται το καθεστώς των "μη κρίσιμων τοποθεσιών", και να επιλέγονται αυτά τα γραφεία με αντιπροσωπευτικό αριθμό.

**9. επεκταση του πεδιου διαπιστευσησ σε επιπροσθετεσ κατηγοριεσ προιοντων**

Πριν την χορήγηση μίας επέκτασης στο πεδίο διαπίστευσης σε κάθε επιπρόσθετη κατηγορία προϊόντων, απαιτείται η επιβεβαίωση ότι οι επιθεωρητές του ΦΠ κατέχουν τα απαραίτητα προσόντα (την τεχνική επάρκεια) και πρέπει να διεξάγεται τουλάχιστον μία (1) επιτόπου αξιολόγηση σε κάθε επιπρόσθετη κατηγορία προϊόντος για την οποία ο ΦΠ έχει αιτηθεί διαπίστευσης.

**10. αξιολογησεισ επιτηρησης**

Απαιτείται όπως διεξάγονται ετήσιες επιτηρήσεις εντός του 4ετούς κύκλου διαπίστευσης.

Κάθε κρίσιμη τοποθεσία πρέπει να υπόκειται σε μία αξιολόγηση εντός του κύκλου διαπίστευσης.

Επιπρόσθετες αξιολογήσεις επιτήρησης πρέπει να διεξάγονται σε όλες τις κρίσιμες τοποθεσίες όπου έχουν καταγραφεί κύριες ΜΣ κατά την προηγούμενη αξιολόγηση. Η ελάχιστη διάρκεια της αξιολόγησης επιτήρησης πρέπει να είναι κατά 50% του ελάχιστου που έχει υπολογισθεί σύμφωνα με τον πίνακα 1α.

**11. ΑΡΙΘΜΟΣ ΕΠΙΤΟΠΟΥ ΑΞΙΟΛΟΓΗΣΕΩΝ**

Απαιτείται η διεξαγωγή τουλάχιστον μίας (1) επιτόπου αξιολόγησης κατά την επιθεώρηση σε κάθε κατηγορία προϊόντος στα πλαίσια του κύκλου διαπίστευσης, μη λαμβάνοντας υπόψη του αριθμού των επιτόπου αξιολογήσεων που διεξάγονται κατά την αρχική αξιολόγηση ή της επαναξιολόγησης. Μία (1) επιπρόσθετη επιτόπου αξιολόγηση πρέπει να διεξάγεται για κάθε δέκα χώρες.

Η επιτόπου αξιολόγηση ενός πελάτη, θα μπορούσε να περιλαμβάνει διαφορετικές κατηγορίες προϊόντων, εάν το δικαιολογούν οι δραστηριότητες του πελάτη και ο ΦΠ μπορεί να το τεκμηριώσει.

**12. ΕΠΙΤΟΠΟΥ ΑΞΙΟΛΟΓΗΣΕΙΣ: ΚΡΙΤΗΡΙΑ ΓΙΑ ΤΗΝ ΕΠΙΛΟΓΗ ΤΩΝ ΠΕΛΑΤΩΝ ΠΡΟΣ ΕΠΙΤΟΠΟΥ ΕΠΙΘΕΩΡΗΣΗ**

Ο Φορέας διαπίστευσης θα επιλέγει μόνος του τους επιθεωρητές και τους πελάτες του ΦΠ που θα αξιολογηθούν επιτόπου, διασφαλίζοντας ότι οι επιτόπου αξιολογήσεις θα διεξάγονται σε πελάτες υψηλού ρίσκου για σχετικές αποκλίσεις από τις απαιτήσεις της παραγωγής βιολογικών προϊόντων. Για τον καθορισμό της επιλογής των πελατών υψηλού ρίσκου για σχετικές αποκλίσεις θα λαμβάνεται υπόψη η εκτίμηση κινδύνου που ετοιμάζει ο ΦΠ σύμφωνα με το Άρθρο 38 (2) και (4) του Κανονισμού (ΕΕ) Nº 2018/848.

Κατά την επιλογή των επιτόπου αξιολογήσεων σε πελάτες, θα λαμβάνονται υπόψη οι κύκλοι παραγωγής του προϊόντος, ως σχετικοί, ώστε να διασφαλίζεται ότι θα υπάρχουν προϊόντα διαθέσιμα κατά την επιτόπου αξιολόγηση.

Είναι προτιμότερο να αξιολογούνται επιθεωρητές που δεν έχουν αξιολογηθεί σε προηγούμενες επιτόπου αξιολογήσεις στον συγκεκριμένο τομέα της τεχνικής του επάρκειας. Απαιτείται όπως αποφεύγεται η διεξαγωγή επιτόπου αξιολόγησης στους ίδιους πελάτες του ΦΠ. Στην περίπτωση που διεξαχθεί επιτόπου αξιολόγηση σε ίδιο πελάτη, λόγω μικρού αριθμού πιστοποιημένων πελατών, το γεγονός θα καταγράφεται στην έκθεση αξιολόγησης του Φορέα διαπίστευσης προς τον ΦΠ.

Επίσης θα πρέπει να λαμβάνονται υπόψη τα αποτελέσματα προηγούμενων επιτόπου αξιολογήσεων για να καθοριστεί η στρατηγική της επιλογής των επιτόπου αξιολογήσεων.

**13. ΑΣΦΑΛΙΣΤΙΚΗ ΚΑΛΥΨΗ (LIABILITY INSURANCE) ΦΟΡΕΩΝ ΠΙΣΤΟΠΟΙΗΣΗΣ / ΟΡΓΑΝΙΣΜΩΝ ΕΛΕΓΧΟΥ**

Οι Φορείς Πιστοποίησης απαιτείται όπως συνάπτουν τα ακόλουθα ασφαλιστικά συμβόλαια (liability insurance):

1. Αστικής Ευθύνης.
2. Ευθύνης Εργοδότη.
3. Επαγγελματικής Ευθύνης στην βάση υποχρεωτικής εκτίμησης επικινδυνότητας (η οποία θα ετοιμάζεται από τον Φορέα Πιστοποίησης ή την ασφαλιστική εταιρεία, και θα καλύπτει την συγκεκριμένη δραστηριότητα του ΦΠ).

**14. ΑΠΑΙΤΗΣΕΙΣ ΓΙΑ ΤΗΝ ΑΞΙΟΛΟΓΗΣΗ/ ΧΟΡΗΓΗΣΗ ΔΙΑΠΙΣΤΕΥΣΗΣ ΣΕ ΦΟΡΕΙΣ ΠΙΣΤΟΠΟΙΗΣΗΣ ΓΙΑ ΤΗΝ ΔΡΑΣΤΗΡΙΟΤΗΤΑ ΤΟΥΣ ΣΕ ΤΡΙΤΕΣ ΧΩΡΕΣ.**

Οι αξιολογήσεις θα διεξάγονται σύμφωνα με τα κριτήρια που παρουσιάζονται στα ακόλουθα έγγραφα:

* Παρ. 3 της Υποχρεωτικής Πολιτικής EA-3/12 EA Policy for the Accreditation of Organic Production Certification.
* Τίτλοι III, IV and V του Κανονισμού (EΕ) No 2018/848
* Κανονισμός (EΚ) No 1235/2008.